Steyn by Stars in Aussies se Big Bash | Netwerk24
08 Oktober 2019 16:45
Dale Steyn Foto: Gallo Images
Die Protea-voorslagbouler Dale Steyn gaan voorlopig vir die Melbourne Stars se eerste ses Big Bash-krieketwedstryde in Australië beskikbaar wees.
Hy kan selfs langer in dié T20-liga aanbly as hy nie vir die Proteas se eendagreeks teen Engeland in Februarie benodig word nie.
Die 36-jarige Steyn sal hom net ná die plaaslike Mzansi-superliga by sy span in Australië aansluit.
Die eindstryd van die MSL is op 16 Desember.
Die Stars se eerste wedstryd op 20 Desember is teen die Brisbane Heat, vir wie AB de Villiers speel. De Villiers is egter eers in Januarie vir die Heat beskikbaar.
Steyn het aan espncricinfo.com bevestig hy is beskikbaar vir die Proteas vir die T20-wêreldtoernooi, wat volgende jaar in Oktober en November in Australië gehou word. – Sportredaksie
Meer oor: Dale Steyn | Australie | Krieket | T20-Reeks | Protea | Snelbouler | Big Bash
‘Slim’ krieketbal in Big Bash op proef gestel
View Challengers wen Big Bash-eindstryd